Lokalplan 960, Erhverv og bolig, [adresse] Ø - Endelig 
BESLUTNING 
Udvalget kunne enstemmigt tiltræde indstillingen i overensstemmelse med Magistratens anbefaling.  
Kenneth Andresen var forhindret i at deltage i udvalgets behandling af sagen.  
Endelig vedtagelse af forslag til Lokalplan 960, [adresse] 2013, Blandet byområde ved Ane Overgaard, 
[adresse], [adresse], forslag til kommunetillæg nr. 31 samt udskydelse af købers optionsfrist. 
 
RESUMÉ 
Lokalplanen er udarbejdet på baggrund af aftale mellem [adresse] og bygherrekredsen bag projektet 
”Pakhus 2013”. Planen gør det muligt at opføre et erhvervs- og boligbyggeri på 37.000 m2 etageareal i op til 
13 etager.    
 
Lokalplan og kommuneplantillæg har været offentligt fremlagt i 8 uger. Der er indkommet tre høringssvar. Der 
er to svar fra naboer, der mener højden er for stor. Og et svar fra en borger i [adresse] N, der mener byggeriet er 
for lavt.      
 
Teknik og Miljø foreslår, at de fremførte bemærkninger ikke medfører ændringer i lokalplanen.    
 
Indstillingen indeholder tillige et beslutningspunkt om udskydelse af købers optionsfrist. Det er begrundet med, 
at lokalplan 960 har været forsinket på grund af Naturstyrelsens veto mod Lokalplan 953 ([adresse]). 
INDSTILLING 
At 1) Lokalplan 960 godkendes til endelig vedtagelse, med de forslag til ændringer, der fremgår af 
indstillingens punkt 4, samt    
 
At 2) Tillæg nr. 31 til Kommuneplan 2013 godkendes endeligt.    
 
At 3) Den sammenfattende redegørelse om miljøvurderingen af Lokalplan 960 godkendes og indgår som en 
del af lokalplanens redegørelse, som det fremgår af indstillingens afsnit 4.    
 
At 4) Teknik og Miljø bemyndiges til at indgå aftale om udskydelse af frist for erhvervelse af 5.000 etagemeter i 
optionsaftalen med Anpartsselskabet Ø2 til sommeren 2016. 
Sagens forløb 
04-12-2014 Borgmesterens Afdelings påtegning 
 
Fremsendes til Magistraten.  
 
Borgmesterens Afdeling har ingen bemærkninger til indstillingen. 
 
08-12-2014 Magistraten 
 
Fremsendes til [adresse] med bemærkning, at Magistraten i mødet den 8. december 2014 anbefaler, at byrådet 
tiltræder Magistratsafdelingen for Teknik og Miljøs indstilling af 25. november 2014. 
 
 
Bertil Jakobsen deltog ikke i sagens behandling. 
 
17-12-2014 Aarhus Byråd 
 
Fremsendes til Teknisk Udvalg til behandling i henhold til beslutning i byrådets møde den 17. december 2014 
 
05-01-2015 Teknisk Udvalg 
 
Udvalget kunne enstemmigt tiltræde indstillingen i overensstemmelse med Magistratens anbefaling.  
 
Kenneth Andresen var forhindret i at deltage i udvalgets behandling af sagen. 
 
